Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: A közhasznú szervezetekrõl szóló 1997. évi CLVI. törvény (a továbbiakban: Khsz.) 2. § (1) bekezdése szerint közhasznú
Paragraph Index: 276

(1) bekezdésének d) pontja értelmében a közhasznúsági nyilvántartásba vételhez a szervezet létesítõ okiratának tartalmaznia kell, hogy a szervezet közvetlen politikai tevékenységet nem folytat, szervezete pártoktól független, és azoknak anyagi támogatást nem nyújt. Szintén a Khsz. 26. § d) pontja szerint a törvény alkalmazásában közvetlen politikai tevékenység: a pártpolitikai tevékenység, továbbá országgyûlési képviselõi, megyei, fõvárosi önkormányzati választáson jelölt állítása. A Khsz. 22. § (4) bekezdése és 23. §-a kimondja, hogy a közhasznú szervezet 60 napon belül köteles kérni a közhasznú jogállás törlését, illetõleg alacsonyabb közhasznúsági fokozatba történõ átsorolását, ha a mûködése e törvény 4–5. §-ában foglalt feltételeknek nem felel meg, illetõleg az ügyész a közhasznúsági nyilvántartásba vételre illetékes bíróságnál indítványozhatja a közhasznú jogállás törlését, illetõleg az alacsonyabb közhasznúsági fokozatba történõ átsorolást, ha a közhasznú szervezet mûködése és vagyonfelhasználása az e törvényben, a létesítõ okiratban vagy az ennek alapján készített belsõ szabályzatokban foglalt rendelkezéseknek nem felel meg, és ezen a szervezet az ügyészi felhívás után sem változtat. Az Országos Választási Bizottság megállapítja, hogy a Khsz.-ben foglalt korlátozások nem jelentik azt, hogy a közhasznú szervezetnek minõsülõ jelölõ szervezetek a megyei és a fõvárosi önkormányzati választáson ne állíthatnának jelölteket és listákat, tekintettel arra, hogy a jelöltek és listák állítása a választási jogszabályok vonatkozó rendelkezései szerint történik. A Khsz.-ben foglalt korlátozások megszegése a Khsz. szerinti jogkövetkezményeket vonja maga után. Dr. Ficzere Lajos s. k., az Országos Választási Bizottság elnöke”

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes